Termini de sol·licitud: del 5 al 22 de juny de 2020.
Per poder optar a les subvencions, a més dels requisits i les condicions que preveu la base general 4, s'han de complir els requisits següents:
a) Les persones sol·licitants han de ser propietàries, titulars d'altres drets reals o posseïdores d'un bé cultural moble o d'un bé immoble del patrimoni cultural català en què s'integrin els elements artístics objecte de la sol·licitud i que es proposi per a una actuació de conservació preventiva o restauració.
b) Si els béns són propietat de persones físiques, han d'estar situats a Catalunya i han d'haver estat declarats béns culturals d'interès nacional ( BCIN ) d'acord amb l'article 30 de la Llei 9/1993, de 30 de setembre, del patrimoni cultural català.
c) Quan es tracti d'un bé cultural d'interès nacional (BCIN), el propietari, el titular d'altres drets reals o el posseïdor l'han de fer accessible a través d'un règim de visita pública periòdica, d'acord amb l'article 30 de la Llei 9/1993, de 30 de setembre, del patrimoni cultural català.
d) El projecte l'ha de fer una persona professional amb titulació reglada, amb experiència provada i amb capacitació en el camp específic de la conservació/restauració, i ha de disposar d' assegurança de responsabilitat civil a nom seu, que cobreixi la indemnització per possibles danys durant els treballs de restauració, en el moment d'iniciar els treballs de restauració o, en el cas que no l'hagi contractat, ha de presentar un document conforme s'eximeix de tota responsabilitat el Centre de Restauració de Béns Mobles de Catalunya.
S'eximeix de l'obligació d'assegurança o de presentar el document esmentat si les actuacions s'han dut a terme abans de la presentació de la sol·licitud.
També hi han de participar el personal tècnic o els especialistes necessaris.
e) Les persones sol·licitants de les subvencions han de disposar d' assegurança a tot risc del bé objecte de la subvenció en el moment de l'acceptació o, en el cas que no se'n tingui, han de presentar un document conforme s'eximeix de tota responsabilitat el Centre de Restauració de Béns Mobles de Catalunya.
En queden eximides les actuacions que es facin sobre elements integrats en béns immobles o que, per raons tècniques, el Centre consideri que s'han de fer in situ, i les que s'hagin fet abans de la presentació de la sol·licitud.
Per determinar la quantia de la subvenció, no s'han d'incloure en el cost total de l'activitat subvencionada les despeses que van a càrrec del beneficiari de la subvenció i les que assumeix, si escau, el Centre de Restauració de Béns Mobles de Catalunya, d'acord amb la base 3.4 i 3.5.
L'import de cada subvenció no podrà superar el 50% del cost total de l'activitat ni podrà superar la quantitat màxima de 50.000,00 euros.
S'accepten les contribucions en espècie com a part del cost del projecte, d'acord amb la base general 6.3.
No és d'aplicació la base general 6.5 referent a les despeses generals o indirectes i, per tant, no són subvencionables.
En el cas d'associacions, no s'accepten les despeses facturades a l'entitat pels membres del seu òrgan de govern.
No es poden imputar despeses per transport ni despeses de material fungible.
No s'han d'imputar en el pressupost les despeses de les analítiques físiques i químiques, les radiografies, el tractament d'anòxia, les fotografies i fotografia científica, atès que les cobreix el Centre de Restauració de Béns Mobles de Catalunya.
Les sol·licituds s'han de valorar d'acord amb els criteris següents:
a) Categoria de protecció dels béns objecte d'actuació: béns culturals d'interès nacional (BCIN) i les obres que formen part de museus registrats i arxius, béns catalogats i la resta de béns del patrimoni cultural català amb un valor destacat (fins a 5 punts).
a.1) BCIN i les obres que formen part de museus inscrits al Registre de Museus de Catalunya i arxius: 5 punts.
a.3) Resta de béns integrants del patrimoni cultural català: 3 punts.
b) Conservació preventiva i estat de conservació curativa i restauració actual dels béns que són objecte de la sol·licitud (fins a 6 punts).
b.1) Si l'objecte de l'actuació és la conservació preventiva del bé, es valora el grau de millora en el nivell de risc per al bé.
b.2) Si l'objecte de l'actuació és la conservació-restauració del bé, es valora l'estat actual de conservació del bé.
c) Interès i qualitat del projecte presentat, així com capacitació, formació i especialització dels professionals que elaboren la proposta i dels que hi faran l'actuació (fins a 5 punts).
c.1) Projecte de restauració correcte i molt desenvolupat i professional amb un alt grau d'especialització: fins a 5 punts.
c.2) Projecte de restauració correcte i desenvolupat i professional amb un alt grau d'especialització: fins a 4 punts
c.3) Projecte de restauració regular i poc desenvolupat i professional amb un alt grau d'especialització: fins a 3 punts.
c.4) Projecte de restauració regular i professional amb un baix grau d'especialització: fins a 2 punts.
c.5) Projecte de restauració deficient i professional amb un baix grau d'especialització: fins a 1 punt.
Els noms de les persones que formen part de la comissió de valoració es publiquen a l'apartat Normativa del web de Tràmits del Departament de Cultura.
En cas que se subcontracti una persona o entitat vinculada per dur a terme una activitat subvencionable, la persona sol·licitant ha de presentar a l'OSIC una petició d'autorització prèvia expressa i ha de tenir present que, a l'hora de justificar l'ajut, no pot excedir del cost imputat a la sol·licitud per aquest concepte.
Així mateix, s'ha d'ajustar al punt 6.6 de les bases generals, que fa referència a la subcontractació.
Cal que signeu el formulari principal amb un certificat digital de persona física, persona jurídica o persona vinculada.
Les persones físiques que vulguin presentar una sol·licitud per a elles mateixes (no com a representants d'una entitat), i que no puguin fer el tràmit electrònicament, poden presentar la sol·licitud i els documents adjunts als registres generals dels serveis territorials del Departament de Cultura o a qualsevol lloc dels que preveu l'art. 16 de la Llei 39/2015, d'1 d'octubre, del procediment administratiu comú de les administracions públiques.
El formulari es pot descarregar des de l'apartat "Sol·licitar per Internet".
Un cop finalitzat el termini de presentació de sol·licituds, l'Oficina de Suport a la Iniciativa Cultural publicarà la proposta provisional de subvencions concedides al Tauler de la Seu electrònica de la Generalitat de Catalunya.A partir de l'endemà de la publicació de la relació provisional de subvencions concedides, els sol·licitants proposats disposaran de 10 dies hàbils per presentar la documentació següent:
a) Document d'acceptació de la subvenció.
b) Documentació acreditativa de la propietat del bé o de l'autorització corresponent.
c) Documentació acreditativa conforme el professional amb titulació reglada que fa el projecte té contractada una assegurança de responsabilitat civil a nom seu que cobreix la indemnització per possibles danys durant els treballs de restauració o, en el cas que no l'hagi contractat, document conforme s'eximeix de tota responsabilitat al Centre de Restauració de Béns Mobles de Catalunya.
No cal presentar aquesta documentació si l'actuació es duu a terme anteriorment a la presentació de la sol·licitud.
d) Documentació acreditativa conforme es disposa d'assegurança a tot risc del bé objecte de la subvenció o, en el cas que no se'n tingui, document conforme s'eximeix de tota responsabilitat al Centre de Restauració de Béns Mobles de Catalunya.
No cal presentar aquesta documentació en els supòsits previstos a la base 3.1.e.
Presentar la documentació a través de l'espai Estat dels vostres tràmits.
Els ens públics ho hauran de fer a través d'EACAT.